ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๕๔แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๕๘[๑] อาศัยอำนาจตามความในมาตรา๑๑ (๙) และมาตรา ๕๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘คณะกรรมการจัดรูปที่ดินกลางออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๕๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๕๘ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ระเบียบหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินใดที่ขัดหรือแย้งกับระเบียบนี้ ให้บังคับใช้ตามระเบียบนี้ข้อ๔ ในระเบียบนี้โอนสิทธิในที่ดิน หมายความว่าการจำหน่ายจ่ายโอนด้วยประการใด ๆ ซึ่งกรรมสิทธิ์ในที่ดินคณะอนุกรรมการ หมายความว่าคณะอนุกรรมการพิจารณาการปฏิบัติเกี่ยวกับกฎหมายตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๕๘ข้อ๕ ภายในกำหนดระยะเวลาห้าปีนับแต่วันที่ได้รับหนังสือแสดงสิทธิในที่ดินเจ้าของที่ดินผู้ใดมีความประสงค์จะโอนที่ดินในเขตโครงการจัดรูปที่ดินให้ยื่นคำขอตามแบบท้ายระเบียบนี้ต่อหัวหน้าสำนักงานจัดรูปที่ดินจังหวัดหรือผู้ที่หัวหน้าสำนักงานจัดรูปที่ดินจังหวัดมอบหมาย ซึ่งที่ดินนั้นตั้งอยู่ เพื่อตรวจสอบคุณสมบัติของผู้รับโอนให้เป็นไปตามระเบียบนี้และให้แจ้งความเห็นต่อคณะกรรมการจัดรูปที่ดินจังหวัดในกรณีที่ต้องนำเสนอคณะกรรมการจัดรูปที่ดินจังหวัดพิจารณาอนุญาตข้อ๖ ในกรณีที่หัวหน้าสำนักงานจัดรูปที่ดินจังหวัดตรวจสอบคุณสมบัติของผู้รับโอนตามข้อ๕ แล้ว เห็นว่าผู้รับโอนเป็นบุคคลตามที่ระบุไว้ตามมาตรา ๕๔ จริงโดยเป็นการตกทอดโดยทางมรดกหรือการโอนให้แก่ทายาทโดยธรรมหรือการโอนไปยังสหกรณ์การเกษตร หรือกลุ่มเกษตรกรตามกฎหมายว่าด้วยสหกรณ์หรือการโอนไปยังกรมชลประทานเพื่อประโยชน์ในการจัดรูปที่ดินให้หัวหน้าสำนักงานจัดรูปที่ดินจังหวัดแจ้งให้โอนสิทธิในที่ดินนั้นต่อไปได้ข้อ๗ ผู้ซึ่งจะได้รับการพิจารณาอนุญาตเป็นหนังสือจากคณะกรรมการจัดรูปที่ดินกลางหรือผู้ซึ่งคณะกรรมการจัดรูปที่ดินกลางมอบหมายตามมาตรา๕๔ เพื่อขอรับโอนสิทธิในที่ดิน โดยการซื้อขาย หรือการขายฝากที่ดินหรือการแลกเปลี่ยนที่ดินหรือการยกให้ที่ดินโดยเสน่หาให้แก่ผู้ซึ่งมิใช่ทายาทโดยธรรม ผู้รับโอนต้องมีคุณสมบัติและเงื่อนไขดังต่อไปนี้(๑)มีสัญชาติไทย(๒)บรรลุนิติภาวะ(๓)ที่ดินแปลงที่ขออนุญาตนั้นยังคงใช้เพื่อเกษตรกรรมต่อไปเว้นแต่ได้รับอนุญาตจากคณะกรรมการจัดรูปที่ดินจังหวัดให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมในกรณีที่ผู้รับโอนเป็นนิติบุคคลจะต้องเป็นวัดวาอาราม โบสถ์คริสต์ มัสยิด หรือนิติบุคคลอื่นที่มีความประสงค์จะใช้ที่ดินดังกล่าวเพื่อประโยชน์ในด้านการศาสนาหรือสถาบันการศึกษาที่มีความประสงค์จะใช้ที่ดินเพื่อประโยชน์ในด้านการศึกษาหรือหน่วยงานของรัฐที่มีความประสงค์จะใช้ที่ดินเพื่อประโยชน์ในการสาธารณูปโภคหรือการสาธารณูปการข้อ๘ เมื่อหัวหน้าสำนักงานจัดรูปที่ดินจังหวัดพิจารณาแล้วเห็นว่าเข้าหลักเกณฑ์ตามข้อ๗ ให้เสนอคณะกรรมการจัดรูปที่ดินจังหวัดพิจารณาแล้วรายงานให้คณะกรรมการจัดรูปที่ดินกลางเพื่อทราบข้อ๙ เมื่อหัวหน้าสำนักงานจัดรูปที่ดินจังหวัดพิจารณาแล้วเห็นว่าไม่เข้าหลักเกณฑ์ตามข้อ๗ ให้เสนอความเห็นต่อคณะอนุกรรมการพิจารณาแล้วรายงานให้คณะกรรมการจัดรูปที่ดินกลางเพื่อทราบข้อ๑๐ หากผู้ขออนุญาตไม่พอใจคำสั่งของหัวหน้าสำนักงานจัดรูปที่ดินจังหวัดหรือคณะกรรมการจัดรูปที่ดินจังหวัด หรือคำสั่งคณะอนุกรรมการ แล้วแต่กรณีผู้ขออนุญาตมีสิทธิยื่นอุทธรณ์ต่อผู้ออกคำสั่งภายในสามสิบวันนับแต่วันที่ได้รับทราบคำสั่งในกรณีที่ผู้ออกคำสั่งไม่เห็นด้วยกับคำอุทธรณ์ให้เสนอคณะกรรมการจัดรูปที่ดินกลางเป็นผู้วินิจฉัยอุทธรณ์นั้นคำวินิจฉัยของคณะกรรมการจัดรูปที่ดินกลางให้เป็นที่สุดข้อ๑๑ ในกรณีที่มีปัญหาเกี่ยวกับการปฏิบัติตามระเบียบนี้ให้เสนอคณะอนุกรรมการเป็นผู้พิจารณาวินิจฉัยแล้วรายงานให้คณะกรรมการจัดรูปที่ดินกลางเพื่อทราบประกาศ ณ วันที่ ๑๐มิถุนายน พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางชวัลพร/ปริยานุช/จัดทำ๒๒ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๕ ง/หน้า ๑๐/๑๓ กรกฎาคม ๒๕๕๙